Z A P I S N I K

sa 18. sjednice Upravnog vijeća

Dječjeg vrtića ''Ogledalce'' Ernestinovo

održane 28. rujna 2021. u 18.00 sati

Nazočni članovi: Damir Matković (predsjednik Upravnog vijeća), Ivana Milas (zamjenica predsjednika Upravnog vijeća), Sandra Vitaić (član Upravnog vijeća), Ana Pavlović (član Upravnog vijeća), Svjetlana Brkić (član Upravnog vijeća)

Odsutni:

Ostali nazočni: Monika Miškić (ravnateljica DV Ogledalce)

Sjednica održana u prostorijama Dječjeg vrtića Ogledalce, Školska 4, 31215 Ernestinovo.

Predsjednik Upravnog vijeća Dječjeg vrtića ''Ogledalce'', Damir Matković, sukladno statutu Dječjeg vrtića “Ogledalce” predlaže sljedeći Dnevni red kao što je navedeno u pozivu na sjednicu:

1. Usvajanje Zapisnika sa 17. sjednice Upravnog vijeća
2. Obavijest o promjeni člana Upravnog vijeća iz reda odgojitelja
3. Odluka o izboru kandidata za odgojitelja na neodređeno vrijeme
4. Usvajanje Godišnjeg plana i programa za 2021./22. godinu
5. Usvajanje Kurikuluma za 2021./22. godinu
6. Usvajanje Godišnjeg izvješća o radu Dječjeg vrtića Ogledalce Ernestinovo za 2020./21. godinu

Prisutni članovi Upravnog vijeća jednoglasno su prihvatili prijedlog Predsjednika upravnog vijeća, te je predloženi Dnevni red dan na glasovanje.

Dnevni red jednoglasno je usvojen.

**1. Usvajanje Zapisnika sa 17. sjednice Upravnog vijeća**

Zapisnik sa 17. sjednice Upravnog vijeća Dječjeg vrtića ''Ogledalce'' usvojen je jednoglasno.

**2. Obavijest o promjeni člana Upravnog vijeća iz reda odgojitelja**

Članovi Upravnog vijeća izvještavaju se o promjeni člana Upravnog vijeća iz reda odgojitelja. Odgojiteljsko vijeće zaključilo je da dosadašnja predstavnica iz reda odgojitelja Ivona Bronzović privremeno (rodiljni dopust) ne može izvršavati obveze člana Upravnog vijeća stoga joj na temelju članka 46. Statuta prestaje mandat te su na Odgojiteljskom vijeću provedeni izbori za novog predstavnika. Odgojiteljsko vijeće jednoglasno je imenovalo Svjetlanu Brkić, sveučilišnu prvostupnicu RPOO, zaposlenu na radnom mjestu odgojitelja u Dječjem vrtiću Ogledalce Ernestinovo kao svog predstavnika u Upravno vijeće.

**3. Odluka o izboru kandidata za odgojitelja na neodređeno vrijeme**

Na prijedlog ravnateljice DV Ogledalce, a nakon provedenog natječaja, Upravno vijeće s 4 glasa ZA donosi Odluku o izboru kandidatkinja Svjetlane Brkić, Maje Gašpar i Anite Filipović za prijam u radni odnos odgojitelja na neodređeno vrijeme. Svjetlana Brkić izuzima se od glasovanja po ovoj točki dnevnog reda.

**4. Usvajanje Godišnjeg plana i programa za 2021./22. godinu**

Na prijedlog ravnateljice DV Ogledalce, a nakon provedene rasprave, Upravno vijeće jednoglasno donosi odluku o usvajanju Godišnjeg plana i programa za 2021./22. godinu.

**5. Usvajanje Kurikuluma za 2021./22. godinu**

Na prijedlog ravnateljice DV Ogledalce, a nakon provedene rasprave, Upravno vijeće jednoglasno donosi odluku o usvajanju Kurikuluma za 2021./22. godinu.

1. **Usvajanje Godišnjeg izvješća o radu Dječjeg vrtića Ogledalce Ernestinovo za 2020./21. Godinu**

Upravno vijeće na prijedlog ravnateljice jednoglasno usvaja Godišnje izvješće o radu Dječjeg vrtića Ogledalce Ernestinovo za 2020./21. godinu.

Sjednica zaključena u 18.20 sati

Zapisnik sačinio: Predsjednik Upravnog vijeća

 Sandra Vitaić                           Dječjeg vrtića ''Ogledalce''

 Damir Matković, mag.iur.